open-index/open-wikipedia-markdown huggingface dataset:
Ջոնին վերցրեց զենքը (ֆիլմ, 1971)

«**Ջոնին վերցրեց զենքը**» (, 1971), ամերիկացի սցենարիստ Դալթոն Տրամբոյի ռեժիսորական դեբյուտային ֆիլմը։ Հակապատերազմական ֆիլմ, որը նկարահանվել է իր համանուն վեպի հիման վրա (1939 թ.).

## Սյուժե
Ամերիկացի երիտասարդ զինվոր Ջո Բոնեմն առաջին համաշխարհայինի ժամանակ առաջնային ճակատում ծանր վնասվածք է ստացել. նրա ձեռքերը և ոտքերը կտրում են, նա զրկվում է գրեթե բոլոր զգայարաններից։ Ըստ ռազմական բժիշկ Թիլերի՝ «անհայտ զինվոր № 47՝ արարած, ով ցավ ու հաճույք չի զգում, չունի հիշողություն, չի կարողանում երազել»։ Մեկուսացած ամերիկյան ռազմական բազայի հոսպիտալի հիվանդներից՝ Ջոն աստիճանաբար սկսում է ինքնագիտակցության գալ և հասկանալ իր վիճակի լրջությունը։ Նա կարողանում է զգալ հպումը, թրթիռը և արևի լույսը։ Ջոյի հուշերում, երևակայություններում և վախերում հայտնվում են նրա հարսնացուն՝ Կարինը, հայրը և Քրիստոսը։ Սակայն բուժանձնակազմի համար նա լոկ բժշկական առումով հետաքրքրության արժանի սովորական մարդ էր։ Բուժքույրերից միայն մեկն է հասկանում, որ իր դիմաց շնչող, մտածող և զգայուն մարդ է։ Ոգևորված նրա հպումից՝ Ջոն հասկանում է, որ կարող է Մորզեի այբուբենով շփվել շրջապատի հետ՝ գլխի շարժումների օգնությամբ։ Ջոն հավաքված զինվորներից խնդրում էր իրեն համընդհանուր ճանաչել կամ սպանել։ Բայց զինվորները չեն կարող կատարել նրա թե՛ առաջին, թե՛ երկրորդ խնդրանքը։ Բուժքրոջ փորձերը ընդհատելու նրա տառապագին գոյությունն ավարտվում է անհաջողությամբ։ Ջոյին, ով հասկանում էր, որ մինչ ի մահ մնալու է փակ պալատում, մնում էր միայն մթության և լռության մեջ կրկնել՝ «S.O.S… Օգնեցեք… S.O.S… Օգնեցեք…»:

## Դերերում
* Տիմոտի Բոթոմս՝ *Ջո Բոնեմ*
* Ջոյսոն Ռոբարդս՝ *Ջոյի հայրը*
* Մարշա Հանթ՝ *Ջոյի մայրը*
* Դոնալդ Սազերլենդ՝ *Քրիստոս*
* Դայանա Վարսի՝ չորրորդ բուժքույր
* Քեթի Ֆիլդս՝ *Կարին*
* Էդուարդ Ֆրանց՝ *Թիլերի*
* Դավիթ Սոուլ՝ *Շվեդ*

## Գեղարվեստական առանձնահատկություններ
Ջոյի հուշերը, երևակայությունները և վախի տեսարանները նկարահանվել են հիվանդանոցում, սև-սպիտակ ժապավենի վրա։

## Մրցանակներ և նոմինացիաներ
* 1971 թ.— Կաննի կինոփառատոն։ Արժանացել է Գրան-Պրիի և ՖԻՊՐԵՍԻ մրցանակի։ Նոմինացիա՝ «Ոսկյա արմավենու ճյուղ»
* 1972 թ.— Արժանացել է «Ոսկե Գլոբուս» նոմինացիային լավագույն դերասանական խաղի համար (Տիմոտի Բոթոմս)
* 1974 թ.— Մրցանակ «Ընթերցողների ընտրություն» ճապոնական «Սինեմա Ձյումպո» ամսագրում արժանացել է օտար լեզվով լավագույն ֆիլմի տիտղոսին։

## Արտացոլումը մշակույթում

Ֆիլմի տեսարանները օգտագործվել են Metallica խմբի «One» երգում(1989 թ.), որը գրվել է «Ջոնին վերցրեց զենքը» վեպի ազդեցության տակ։ Ֆիլմը, որը ոչ մի արդյունքի չէր հասել էկրանավորումից հետո, կտրուկ աճ գրանցեց տեսահոլովակում երևալուց հետո։

## Ծանոթագրություններ

Կատեգորիա:1970-ականների անգլերեն ֆիլմեր
Կատեգորիա:1971 դրամա ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:1970-ականների ամերիկյան ֆիլմեր
Կատեգորիա:1971 ֆիլմեր
Կատեգորիա:Ֆիլմեր, որոնց գործողությունները տեղի են ունենում 1890-ականներին
Կատեգորիա:Ֆիլմեր, որոնց գործողությունները տեղի են ունենում 1910-ականներին
Կատեգորիա:Ֆիլմեր, որոնց գործողությունները տեղի են ունենում 1900-ականներին
Կատեգորիա:Metallica
Մեծ պատերազմ (ֆիլմ)

**Մեծ պատերազմ** (), իտալական ֆիլմ, որ նկարահանվել է 1959 թվականին ռեժիսոր Մարիո Մոնիչելիի կողմից։ Այս ֆիլմը Մոնիչելիի նախորդ` «Չարագործները ինչպես միշտ մնացին անհայտ» ֆիլմի հետ իտալական կոմեդիայի մակարդակը բարձրացրին նոր մակարդակի` սկզբնավորելով «իտալական կոմեդիա» ուղղությունը։ Ֆիլմում ներկայացվում են երկու խաբեբաների (նրանց դերերը կատարում են Ալբերտո Սորդին և Վիտորիո Գասմանը) կյանքն Առաջին համաշխարհային պատերազմի ժամանակ։ Ռեժիսորն անմիջականորեն ներկայացրել է պատերազմական ժամանակների պատկերը` արյունահեղություն, պատերազմային կենցաղ, ապաշնորհ ղեկավարում։ Մինչև ֆիլմի դուրս գալը նրա հարցը քննարկվել է իտալական խորհրդարանում. շատերը դեմ էին, որ ֆիլմը էկրան բարձրանա, քանի որ ֆիլմում արտացոլված էր երկու համաշխարհային պատերազմներում Իտալիայի ունեցած անմիանշանակ դերը։ Սակայն ֆիլմի օգտին արտահայտվեց պաշտպանության նախարար Ջուլիո Անդրեոտին, և ֆիլմը բարձրացավ էկրան։

1960 թվականին Մեծ պատերազմը ներկայացվել է Օսկարի որպես օտար լեզվով լավագույն ֆիլմ։ 1959 թվականին ֆիլմը շահել է Վենետիկի կինոփառատոնի գլխավոր մրցանակը` «Ոսկե առյուծը»։ Ազգային մակարդակում ֆիլմն արժանացել է Դավիդ դե Դոնաթելո մրցանակաբաշխության երկու մրցանակի`լավագույն դերասանի (Գասման և Սորդի) և լավագույն բեմադրող նկարչի (Մարիո Գարբուլյա) անվանակարգերում։

## Սյուժե
Երկու խաբեբաներ` Ջովանի Բուսական Միլանից և Օրեստե Յակովաչին Հռոմից, Առաջին համաշխարհային պատերազմում հայտնվում են իտալական բանակի նորակոչիկների շարքում։ Չնայած նրանք տարբերվում են բնավորությամբ, սակայն նրանց միավորում է գաղափարների բացակայությունը, պատերազմի սարսափներից փախչելու ցանկությունը։ Ընկերները, հաղթահարելով ամեն կարգի ծուղակներ, փորձում են խուսափել աշխատանքից, ռազմական պարտքի կատարումից, մինչդեռ նրանց ընկերները կռվում են պատերազմի դաշտում։ Պատահաբար նրանք հայտնվում են ավստրիական կողմում, որտեղ նրանց լրտեսի տեղ են ընդունում։ Գաղտնի տեղեկություն չտրամադրելու դեպքում ընկերներին սպառնում են մահապատժով։ Սակայն հենց այդ ժամանակ խաբեբաներին տիրում է հայրենասիրության զգացումը. նրանք գերադասում են հերոսական մահը հայրենիքին դավաճանելուց։

## Դերերում
* Ալբերտո Սորդի - Օրեստե Յակովաչի
* Վիտտորիո Գասման - Ջովանի Բուսակա
* Սիլվանա Մանգանո - Կոստանտինա
* Ֆոլկո Լուլի - Բորդին
* Բերնար Բլիե - կապիտան Կաստելի
* Ռոմոլո Վալի - սերժանտ Գալինա
* Լիվիո Լորենցոն - սերժանտ Բարիֆերի
* Ակիլե Կոմպանյոնի - կապելան

## Ծանոթագրություններ

## Արտաքին հղումներ

Կատեգորիա:1950-ականների իտալերեն ֆիլմեր
Կատեգորիա:1959 ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Մարիո Մոնիչելիի ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Ֆրանսիական ֆիլմեր
Ցխինվալ (ֆուտբոլային ակումբ)

**Ֆուտբոլային ակումբ «Ցխինվալ»** (վրաց.՝ ცხინვალი), վրացական ֆուտբոլային ակումբ։ Թիմը հիմնադրվել է Գորի քաղաքում։

## Պատմությունը
Ակումբը հիմնադրվել է 1936 թվականին։ 1968-1970 թվականների ընթացքում թիմը երեք մրցաշրջան է անցկացրել ԽՍՀՄ-ի առաջնությունում։

1990 թվականից սկսած թիմն հանդես է գալիս Վրաստանի առաջնության և գավաթի խաղարկությունում։ Թիմն իր պատմության լավագույն արդյունքն գրանցել է 2005/06 մրցաշրջանում։

2006/07 մրցաշրջանից հետո թիմում առաջացել են կառուցվածքային խնդիրներ, որոնց արդյունքում թիմը լուծարվել է։

## Վիճակագրությունը ԽՍՀՄ-ում
### Առաջնություն

### Գավաթ

## Անվանումներ
* 1936-1989 - «Սպարտակ»
* 1990 - «Լիախվի»
* 1990-2006 - «Ցխինվալ»

## Ծանոթագրություններ

## Արտաքին հղումներ
* Էջը klisf.info կայքում
* Էջը weltfussballarchiv.com կայքում 

Կատեգորիա:Վրացական ֆուտբոլային ակումբներ
Զինվորական գերեզմանատուն № 11 (Վելյա Ցեկլինսկա)

**Զինվորական գերեզմանատուն № 11 (Վելյա Ցեկլինսկա)** (), զինվորական գերեզմանատուն, որը գտնվում է Վելյա Ցեկլինսկա գյուղի մերձակայքում՝ Յասլենսկի մարզ՝ Անդրկարպատյան վոևոդությունում։  Գերեզմանը մաս է կազմում Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։ Գերեզմանատանը հուղարկավորված են Ավստրո-հունգարական և ռուսական բանակի ծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի մայիսին։ Անդրկարպատյան վոևոդության պատմական հուշարձան։

## Պատմություն
Գերեզմանատունը կառուցվել է Ռազմական գերեզմանների վարչության Կ. և Կ. զինվորական պարետատան Կրակովի կողմից 1915 թվականին ավստրիացի ճարտարապետ Դուշան Յուրկովիչի ծրագրով։ 545 քառակուսի մետր տարածք ունեցող գերեզմանատանը գտնվում են 7 եղբայրական և 56 անհատական գերեզմաններ, որոնցում հուղարկավորված են 22 ավստրիացի, 46 գերմանացի և 46 ռուս զինվորներ

XX դարի 90-ական թվականներին Դեմբովեցի գմինի ադմինիստրացիայի ուժերով գերեզմանատունը վերանորոգվել է, որից հետո շփոթել են և անունների ցուցակները չեն տեղադրվել անհրաժեշտ տեղերում՞

1996 թվականի հունիսի 4-ին գերեզմանատունը ընդգրկվել է Անդրկարպատյան վոևոդության պատմական հուշարձանների ցանկում (№А — 294):

## Բնութագրում
Գերեզմանատանը տեղադրված է հուշարձան դատարկ ռոտոնդայի նման։ Այդ ռոտոնդայում հուղարկավորված են գերմանական բանակի հրամանատարներ, մեկ ավստրիացի և մեկ ռուս զինվոր։ Ռոտոնդա կարելի է մտնել ցածր տեղակայված քառակուսու տեսքով մուտքից։ Ենթադրվում է, որ ռոտոնդայում հուղարկավորված են ընդդիմական բանակի զինծառայողներ, դա արվել միտումնավոր որպես հետագա հաշտեցման նշան։ Մուտքի տակ ամրացված է հուշատախտակ գերմաներեն գրությամբ.

## Ծանոթագրություններ

## Աղբյուրներ
* Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.

## Արտաքին հղումներ
*  Cmentarz wojenny nr 11 — Wola Cieklińska  
* Метрика кладбища 

Կատեգորիա:Առաջին համաշխարհային պատերազմ մրցույթի հոդվածներ
Կատեգորիա:Առաջին համաշխարհային պատերազմի հուշարձաններ
Իմ տղա Ջեքը

**«Իմ տղա Ջեքը»** (), 2007 թվականի դրամա՝ նկարահանված Դևիդ Հեյգի համանուն պիեսի հիման վրա։ Ֆիլմը ներկայացնում է գրող Ռեդյարդ Կիպլինգի և նրա որդի Ջեքի պատմությունը, վերջինս զոհվել է Առաջին համաշխարհային պատերազմի տարիներին։

Քննադատների կողմից ֆիլմն ընդունվել է դրական, հատկապես Դենիել Ռեդքլիֆի և Դևիդ Հեյգի խաղը։ Քիմ Քեթրոլն արժանացել է հակասական արձագանքների։

## Սյուժե
Առաջին համաշխարհային պատերազմ։ Մեծ Բրիտանիան հայտարարում է, որ ինքը պատերազմի մեջ Գերմանական կայսրության հետ։ Ռեդյարդ Կիպլինգի միակ որդին՝ 17-ամյա Ջեքը, որոշում է ինքնակամ ընդունվել թագավորական նավատորմի շարքերը։ Հայրը խրախուսում է նրա այդ ցանկությունը։ Սակայն պատանու վատ տեսողության պատճառով հերթական բուժզննումն անհաջող է անցնում։ Հայր ու որդի վրդովված են և հուսահատված։ Վերջապես Ռեդյարդը որոշում է օգտագործել զինվորական պաշտոնյաների վրա ունեցած իր ազդեցությունը և Ջեքի համար տեղ է գտնում։ Ջոն Կիպլինգը համառորեն աշխատում է և շուտով ստանում է երկրորդ կարգի լեյտենանտի կոչում։ Բայց մայրն ու քույրը հավանություն չեն տալիս նրա ծառայությանը՝ վախենալով նրա կյանքի համար։

Վեց ամիս անց Ջեքը գտնվում է Ֆրանսիայում և ղեկավարում է կամավորների մի դասակ։ Լեյտենանտ Կիպլինգը վերադասից հրաման է ստանում հարձակման անցնել իր 18-րդ տարեդարձի օրը։ Այդ մարտի ընթացքում Ջեքն անհետ կորչում է, ինչի մասին անմիջապես տեղեկացնում են նրա ընտանիքին։

Անցնում է երկու տարի... Հույսը մինչև հիմա չի լքել Կիպլինգ ընտանիքին։ Այդ ընթացքում նրանք անընդհատ տեղեկություններ էին փնտրում որդու մասին՝ հարցուփորձ անելով այդ ճակատամարտը վերապրածներին։ Վերջապես նրանք գտնում են մի մարդու, որը եղել էր Ջեքի դասակում։ Զինվոր Բոուն հիշում է այն իրադարձությունները, որոնք հաստատում են Կիպլինգների ամենավատ կասկածները․ հարձակման պահին ակնոցը կորցնելու պատճառով Ջեքը կորցրել է կողմնորոշումն ու սպանվել։

## Դերերում

## Մրցանակներ և անվանակարգեր
Մրցանակների և անվանակարգերի ամբողջական ցանկը IMDB կայքում։

## Ծանոթագրություններ

## Արտաքին հղումներ
* 

Կատեգորիա:2000-ականների բրիտանական ֆիլմեր
Կատեգորիա:2007 ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Բրիտանական ռազմական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1915 թվականին
Կատեգորիա:Ֆիլմեր, որոնց գործողությունները տեղի են ունենում 1914 թվականին
Սյորվոգսվաթն

**Սյորվոգսվաթն** կամ Լայթիսվաթն (), լիճ Ֆարերյան կղզիների Վագար կղզու վրա։ Օվկիանոսի և լճի հայելու մակարդակների զգալի տարբերության պատճառով, զբոսաշրջիկների կողմից ստացել է «լիճ օվկիանոսի վրա» ոչ պաշտոնական անունը։ Լճի ջուրը թափվում է օվկիանոս ուղղաձիգ ժայռերի վրայով, ձևավորելով Բյոսդելաֆոսուր ջրվեժը։ Սակայն այն դժվար է տեսնել, քանի որ թաքնված է ափամերձ ժայռերի մեջ։

## Աշխարհագրություն
thumb|250px|Բյոսդելաֆոսուր
thumb|200x|left|Դիրքը Վոար կղզու վրա

Սյորվոգսվաթն լիճը գտնվում է Վագար կղզու վրա, ձգվելով 6 կիլոմետր հյուսիսից հարավ։ Լճի խորությունը 59 մետր է, այն ամենախորն է կղզու վրա, ամենալայն հատվածը կազմում է 800 մետր։ Հայելու մակերեսը կազմում է 3,56 կմ², որը գրեթե երեք անգամ մեծ է նույն կղզու վրա գտնվող, մեծությամբ երկրորդը համարվող, Ֆյադլավաթն լճից։ Հարավից լիճը թափվում է Բյոսդելաոա գետ, այնուհետև Բյոսդելաֆոսուր ջրվեժով 32 մետր բարձրությունից թփվում է Ատլանտյան օվկիանոս։ Հյուսիսից հակառակ ափին է գտնվում Վանթսոյրար քաղաքը, որտեղ էլ գտնվում է կղզու միակ ավազոտ լողափը։

## Պատմություն
Երկրորդ Համաշխարհային պատերազմի ժամանակ Ֆարերյան կղզիները զավթել էին բրիտանացիները, և լիճը ծառայում էր, որպես օդանավակայան հիդրոինքնաթիռների համար։ Լճի արևմտյան ափին է կառուցվել Վագար օդանավակայանը։

## Անուն
Տեղացիների մեջ կա տարաձայնություն կապված լճի անվան հետ։ Լճի արևմուտյան մասում նրան անվանում են Սյորվոգսվաթն, քանի որ գտնվում է  բնակավայրի մոտ, արևելքում` Լայթիսվաթն  բնակավայրի անունով։ Չնայած նրան, որ լիճը ավելի մոտ է գտնվում  բնակավայրին քան -ին, Սյորվոգսվաթն է կոչվում հավանաբար նրա համար, որ վերջինս ավելի վաղ է կառուցվել քան -ը։ Տեղացիները սովորաբար նրան անվանում են , որը նշանակում է պարզապես լիճ, տարաձայնության տեղիք չտալու համար։

## Զբոսաշրջություն
Տեղացիների նախաձեռնությամբ 2005 թվականից կազմակերպվում են նավակներով Էքսկուրսիաներ։ Կա նաև հնարավորություն ձկնորսության համար։

## Ծանոթագրություններ

Կատեգորիա:Դանիայի կղզիներ
Կատեգորիա:Եվրոպայի լճեր
Կատեգորիա:Ֆարերյան կղզիներ
Ակաբայի գրավում

**Ակաբայի ճակատամարտ** (), Օսմանյան կայսրության կարմիրծովյան վերջին ռազմական հենակետի՝ Ակաբա նավահանգստի (ներկայումս գտնվում է Հորդանան պետության տարածքում) գրավումը բրիտանական ուժերի կողմից։

Արաբական և բրիտանական միացյալ ուժերը ղեկավարում էին Լոուրենս Արաբը և Աուդա իբու Տային։ Ճակատամարտը տեղի է ունեցել Առաջին համաշխարհային պատերազմի մերձավորարևելյան ռազմաճակատում բռնկված Արաբական հեղափոխության շրջանում։

## Պատմություն
Մեդինայի վրա անհաջող հարձակումից հետո արաբ հեղափոխականները՝ Ֆեյսալ իբն Հուսեյնի գլխավորությամբ փոխել են ռազմարշավի ուղղությունը՝ որդեգրելով այլ մարտավարություն։ 1917 թվականի գարնանը արաբական ուժերը տեղափոխվում են հյուսիս և գրավում ժամանակակից Սաուդյան Արաբիայի կազմում գտնվող կարմիրծովյան Յանբու ալ-Բահր և ալ-Վաջհ քաղաքները։ Սակայն դաշնակից արաբներն ու բրիտանացիները չեն կարողանում համաձայնության գալ իրենց հետագա գործողությունների պլանավորման գործում։

Արաբական զորքերը մի շարք հարձակումներ են սկսում Հիջազի երկաթգծի վրա։ Օսմանյան կայսրությունն ապստամբությունը սանձելու նպատակով Արաբական թերակղզի է ուղարկում թուրքական կայազորային բանակին։

Բրիտանական ուժերը որոշում են կայացրել հարձակվել Ակաբայի վրա։ Ակաբան Հորդանանի միակ նավահանգիստն էր և գտնվում էր թուրքական գերիշխանության տակ։ Այն կարևոր ռազմաքաղաքական նշանակություն ուներ Օսմանյան կայսրության համար, քանի որ համարվում էր թուրքերի վերջին ռազմական հենակետը Կարմիր ծովում։ Ակաբան Առաջին համաշխարհային պատերազմի տարիներին հանդիսանում էր, որպես Պաղեստինում պայքարող բրիտանական ուժերի դեմ հրետակոծող կայանք։ 1915 թվականին ծառայել է, որպես դաշնակիցների սուեզյան հարձակման ելակետ։

Ակաբայի ճակատամարտը սկսվեց 1917 թվականի ամռանը։ Հեղափոխական արաբները օսմանյան հարկային ծանր քաղաքականությունից և անկախ պետականության ստեղծման ծգտումից ելնելով ոտքի էին ելել պայքարի։ Նրանց կողքին էին բրիտանական կայազորները՝ Լոուրենս Արաբի գլխավորությամբ։

Դաշնակիցների բանակը հիմնականում կազմված էր բրիտանական արտադրության ռազմանավերից։ Մեծ Բրիտանիան նախահարձակ եղավ և վերջինիս 5000 նավից բաղկացած նավատորմը շուտով հատեց Կարմիր ծովն ու հասավ Ակաբայի ափերի մոտ։ Սկսվեց քաղաքի ռմբակոծությունը։ Օսմանյան կայսրությունը Ակաբա ուղարկեց 300 զինվորից կազմված մեկ ռազմական կայազոր և 450 զինվորից բաղկացած ևս մեկ հետևակային գումարտակ։ Արաբները օժանդակում էին բրիտանացիներին և շուտով վերջիններս լուրջ լուրջ ռազմավարական ձեռքբերումներ ունեցան։ 1917 թվականի հուլիսի 6-ին բրիտանացիները գրավեցին նավահանգիստը։ Դրանից հետո գնալով թուլացավ Օսմանյան կայսրության դիրքերը Հորդանանում։

## Տես նաև
* Օսմանյան կայսրությունն Առաջին համաշխարհային պատերազմում
* Ակաբա

## Ծանոթագրություններ

Կատեգորիա:Առաջին համաշխարհային պատերազմի ճակատամարտեր
Կատեգորիա:Առաջին համաշխարհային պատերազմում Օսմանյան կայսրության ճակատամարտեր
Կատեգորիա:Արաբական հեղափոխություն
Կատեգորիա:Մեծ Բրիտանիայի ճակատամարտեր
Կատեգորիա:Օսմանյան կայսրության պատմություն
Լեգենդ փնտրողի մասին

**Լեգենդ որոնողի մասին**, ֆենտեզի ժանրի սերիալ, որը կառուցված է գիտաֆանտաստիկ գրող Թերրի Գուդկայնդի կողմից գրված գրքերի հիման վրա, ավելի կոնկրետ «Ճշմարտության սուրը» շարքի մոտիվներով։

## Պատմություն
Ռիչարդ Սայֆերը՝ ճշմարտության փնտրողը, մի մարտիկ էր, ում վիճակված էր ազատել երկիրը մի դաժան բռնակալից՝ Դարկեն Ռալից։ Այս հարցում նրան օգնում է Կելեն Ամնելը և կախարդ առաջին աստիճանի՝ Զեդիկուս Զուլ Զառանդեռը։

Երկրորդ սեզոնում Դարկեն Ռալը պարտված էր, և Ռիչարդին հայտնվում է ավելի հզոր թշնամի՝ ստորգետնյա աշխարհի տիրակալը։ Իր մարտական թիմին է միանում Կառա Մորդ Սիթը, ով նախկինում ծառայում էր Դարկեն Ռալին։

Սերիալի սյուժեն շատ հեռու է գրքի սյուժեից, հատկապես վերջի հատվածը։ Վերցված հիմնական կերպարները մեջբերված են այլ իրավիճակներից, սակայն ամբողջությամբ սյուժեն վերակառուցված է։

## Դերերում
* Ռիչարդ Սայֆեր (Քրեյգ Հորներ) - երիտասարդ անտառապահ, ով դարձավ Փնտրող, ով պետք է սպաներ դաժան բռնակալ Դարկին Ռալին։ Որպես Փնտրող նա ստանում է Ճշմարտության Սուրը և ունակություն կարդալու հնագույն լեզվով։
* Կելին Ամնեյլ (Բրեդջիթ Ռիգան) - Մայր-Խոստովանող, կանչված է Փնտրողին պահպանելու վտանգից։
* Զեդիկուս Զուլ Զարանդեր (Բրյուս Սփենս) - կախարդ առաջին աստիճանի, մայրական կողմից Ռիչարդի պապը։ Օգնում էր Ռիչարդին իր միսսիան իրականացնելու համար։
* Դարկին Ռալ (Կրեյգ Պարկեր) - Դ՚Հարի կառավարիչը և Փնտրողի թշնամին։ 
* Կառա Մեյսոն (Տաբրետտ Բետելլ) -  Մորդ-Սիտ, առաջ ենթարկվում էր Դարկին Ռալին, իսկ հետո դարձավ նրա թշնամին։

## Արտադրություն
Սերիալի նկարահանումները սկսել են 2008 թվականի մայիսին Դիսնեյ ընկերության և Էյբիսիի ուժերով։ Առաջին և երկրորդ սեզոնները բաղկացած են 22-ական սերիաներից։
Երկրորդ սեզոնը վերջինն էր։ Նկարահանումները ընդհատվեցին, սերիալը փակվեց և նոր սեզոն չէր լինելու։

## Ծանոթագրություններ

Կատեգորիա:Ամերիկյան ֆենտեզի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Ամերիկյան արկածային հեռուստասերիալներ
Կատեգորիա:2010-ականների ամերիկյան դրամա հեռուստասերիալներ
Լինդիտա Հալիմի

**Լինդիտա Հալիմի** (), ալբանացի երգիչ, երգահան, շատ հայտնի է նաև Կոսովոյում։ Լինդիտան ներակայացրել է Ալբանիան Եվրատեսիլ  2017 երգի մրցույթում իր՝ "Botë" երգով։

### Երգեր
* "Ëndërroja"
* "Të vërtet "
* "Իմ" 
* "Ndihmë"
* "S' të fal"
* "Սառը Խաղաղությունը"
* "Botë"
* "Խաղաղություն"

## Մրցանակներ և նոմինացիաներ

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Եվրատեսիլ 2017 երգի մրցույթի մասնակիցներ
Կատեգորիա:Ալբանացի երգչուհիներ
Կատեգորիա:Ալբանացի երաժիշտներ
Սուրբ Նիկողայոս եկեղեցի (Շախտի)

**[[Սուրբ Նիկողայոս Զմյուռնացի|Սուրբ Նիկողայոս]] եկեղեցի** (), ուղղափառ տաճար ՌԴ Ռոստովի մարզի Շախտի քաղաքում։

*Հասցե՝* Ռոստովի մարզ, քաղաք Շախտի, Այուտինսկի ավան, Պլատովի փողոց, 177։

## Պատմություն

1902 թվականին Այուտինսկի ավանի բնակիչների նախաձեռնությամբ կառուցվեց և 1903 թվականին օծվեց սուրբ Նիկողայոս հրաշագործի անվան եկեղեցին։ Եկեղեցին խոնարհվում էր մեկ սրբի, ուներ երեք գմբեթ և զանգակատուն։

Նոյեմբերի 3-ին Վլասովո-Այուտինսկի խուտորում տեղի ունեցավ նոր՝ Սուրբ Նիկողայոսի տաճարի օծման հանդիսությունը։ Օծումը կատարել են Ալեքսանդրովսկո-Գրուշևսկու գործակալության վեց քահանաներ, երեք սարկավագ և երգիչների երգչախումբ Նովոչերկասկից։ Գյուղի բնակիչները տաճարն օծելու համար ծախսել են 900 ռուբլի։ Նովոչերկասկից ժամանել էին բազմաթիվ հյուրեր և պաշտոնատար անձինք, ընդ որում, ատամանին գյուղում դիմավորել են աղուհացով։ Օծումից հետո հնչել են մի քանի ելույթներ։ Նոր եկեղեցին կառուցվել է քարից և հասարակությանն արժեցել է ութ հազար ռուբլի։

1917 թվականի հեղափոխությունից հետո եկեղեցին փակվել է, բայց չի քանդվել, այնտեղ բացվել է ակումբ։ Միայն 1991 թվականին վերակառուցված Սուրբ Նիկողայոսի տաճարը վերսկսել է իր աշխատանքը։ Նոր տաճարն ունի հինգ գմբեթ, որոնք 2012 թվականին օծել է գերապատիվ եպիսկոպոս Իգնատին։

## Ծանոթագրություններ

## Արտաքին հղումներ
* Տաճարի կայքը 
* Շախտի։ Սուրբ Նիկողայոս եկեղեցի
* Շախտիի թեմ
* Правящий архиерей Шахтинской епархии епископ Симон совершил всенощное бдение в храме святителя Николая Чудотворца

Կատեգորիա:Եկեղեցիներ այբբենական կարգով
Կատեգորիա:Շախտիի եկեղեցիներ
Էմանուել Մակրոն

**Էմանուել Մակրոն** (, ), ֆրանսիացի քաղաքական գործիչ, Ֆրանսիայի նախագահ, 2017 թվականի մայիսի 14-ից, նախկին բիզնեսմեն։ 2014 թվականի օգոստոսի 26-ին նշանակվել է Ֆրանսիայի էկոնոմիկայի, արդյունաբերության և թվային գործերի նախարար՝ Մանուել Վալսի կառավարությունում։ Հրաժարականի դիմում է ներկայացրել 2016 թվականի օգոստոսի 30-ին։ Անցնելով երկրորդ փուլ, հաղթել է նախագահական ընտրություններում։

## Քաղաքական հայացքներ
Մակրոնը եվրոպակենտրոն հայացքների կրող է և համոզված ատլանտիստ։ Նա բաց դռների քաղաքականության կողմնակից է, ի տարբերություն ժամանակակից այլ սոցիալիստների։ Կողմնակից է հատուկ ծառայություններին, բանակին և ոստիկանությանը հատկացվող գումարների ավելացմանը։ Հակաահաբեկչական լայնամասշտաբ օպերացիաների իրականացման կողմնակից է։ Նա դեմ է մշտապես արտահայտվում կրոնական զգացմունքների բացահայտ արտահայտմանը, սակայն նշում է, որ գործող կրոնական օրենսդրությունը չափազանց խիստ է։ Մինչ վերջերս իրեն համարում էր ավանդապահ կաթոլիկ։

Ներքին քաղաքականության շրջանակներում իրեն համարում է եվրոպական ֆեդերալիստ, ով պատրաստ է համագործակցել Մարտին Շուլցի հետ, եթե վերջինս դառնա Գերմանիայի կանցլեր։ Կողմնակից է արտասահմանյան ներդրումների կրճատմանը, ԵՄ- Կանադա առևտրաարդյունաբերական հարաբերությունների զարգացմանը։ Դեմ է արտահայտվում Պաղեստինի ճանաչմանը՝ որպես ՄԱԿ-ի ինքնիշխան սուբյեկտ։

2006- 2009 թվականներին անդամակցել է Ֆրանսիայի սոցիալիստական կուսակցությանը։

## Քաղաքական գործունեություն
Երիտասարդ հասակում, Մակրոնը երկու տարի աշխատել է  Քաղաքացիներ և Հանրապետականեր Տեղաշարժ կուսակցությունում, բայց նա երբեք չի դարձել այդ կուսակցության անդամ։ Մակրոնը աշխատել է որպես Փարիզի  քաղաքապետ  Գյորգիս Սարեի օգնական։ Մակրոնը եղել է Սոցիալիստական կուսակցության անդամ, 2006 թվականին 24 տարեկանում Մակրոնը առաջադրեց  իր անդամակցությունը  այդ կուսակցությունում և մնաց այդ կուսակցության անդամ մինչև 2009 թվականը։

Մակրոնը հանդիպել է  Ֆրանսուա Օլանդի հետ 2006 թվականին և միացել նրա աշխատակազմին մինչև 2010 թվականը։ 2007 թվականին Մակրոնը փորձեց մասնակցել  Ազգային Ժողովի ընտրություններին  Պիկարդիա երկրամասից  Սոցիալիստական Կուսակցության անունից, սակայն նրա դիմումը մերժվեց։ 2010 թվականին Մակրոնը հնարավորություն ստացավ աշխատել, որպես վարչապետ՝ Ֆրանսուա Օլանդի աշխատակազմի ղեկավարի տեղակալ, բայց նա մերժել է առաջարկը։

## Անձնական կյանք
2007 թվականին ամուսնացել է ֆրանսերենի ուսուցչուհի Բրիջիտ Տրյոնեի հետ, ով նրանից 24 տարով մեծ է, և ում Էմանուելը սիրահարված է եղել դեռ դպրոցական տարիքից։

## Ծանոթագրություններ

## Արտաքին հղումներ
* Էմանուել Մակրոն
* Էմանուել Մակրոն - Հեղափոխություն

Կատեգորիա:Էմանուել Մակրոն
Կատեգորիա:Պետական գործիչներ
Կատեգորիա:Պետության գործող ղեկավարներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի նախագահներ
Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի բիզնեսմեններ
Կատեգորիա:Ֆրանսիացի գործարարներ
Կատեգորիա:Ֆրանսիացի պետական գործիչներ
Կատեգորիա:Ֆրանսիացի սոցիալիստներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Եվրոպական երկրների քաղաքական գործիչներ
Կատեգորիա:Կուսակցությունների առաջնորդներ
Տեստաչչո կամուրջ

**Տեստաչչո կամուրջ** (), կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Largo Giovanni Battista Marzi Պորտուենսե բուլվարին Տեստաչչո և Պորտուենսե շրջաններում։

## Նկարագրություն
Կամուրջը նախագծել է ճարտարապետ Բաստիանելլին։ Կառուցումը սկսվել է 1938 թվականին։ Այն պետք է միացներ Վիալե Ավենտինոյի շարունակությունը Տրաստևերե երկաթուղային կայարանին։ Անունը պետք է լիներ Պոնտե դ՛Աֆրիկա։

կամրջի բացումը տեղի է ունեցել 1948 թվականին։

Կամուրջն ունի մեկ կամար։ Երկարությունը կազմում է 122 մետր։ Չորս տրավերտինե ցայտաքանդակներ զարդարում են նրա պատերը։

## Երթուղի
Տեստաչչո կամուրջ կարելի է հասնել Հռոմի մետրոպոլիտենի B գծով Պիրամիդ կայարանից։
D գծի կառուցումից հետո հնարավոր կլինի այնտեղ հասնել Նիևո կայարանից։
FL1 երկաթգծով կարելի է հասնել Տրաստևերե կայարանից։

## Ծանոթագրություններ

## Արտաքին հղումներ
* Ravaglioli, Armando (1997). Roma anno 2750 ab Urbe condita. Storia, monumenti, personaggi, prospettive. Rome: Tascabili Economici Newton. ISBN 88-8183-670-X.
Օսկար Հերման

**Օսկար Հերման** (, ), հրեական ծագմամբ խորվաթ նկարիչ։ Անդամակցել է խորվաթ նկարիչների՝ «Մյունխենյան խմբակ» անունով հայտնի խմբին, որը մեծ ազդեցություն է ունեցել Խորվաթիայի ժամանակակից արվեստի վրա։

## Կենսագրություն

Օսկար Հերմանը ծնվել է 1886 թվականի մարտի 17-ին Զագրեբում, խորվաթցի հրեաներ Դանիել և Ժոզեֆինա Հերմանների ընտանիքում։ Հայրը մահացել է, երբ Օսկարը եղել է չորս տարեկան։

Օսկար Հերմանը Զագրեբում սովորել է բիզնես դպրոցում, թեև հետաքրքրվել է նկարչությամբ ու գեղանկարչությամբ։ Այնուհետև Զագրեբում սովորել է գեղանկարչության դպրոցում՝ Կ. Ֆիլիպի մոտ։ Դրանից հետո նա տեղափոխվել է Մյունխեն, որտեղ 1904 թվականին իր հայրենակից Յոսիպ Ռաչիչի նման սովորել է սլովեն նկարիչ և մանկավարժ Անտոն Աժբեի մոտ։ 1905 թվականին Օսկար Հերմանն ընդունվել է Մյունխենի Կերպարվեստի ակադեմիա, որտեղ սովորել է մինչև 1910 թվականը. նրա ուսուցիչների թվում է եղել գերմանացի նկարիչ Հյուգո ֆոն Հաբերմանը։ Այդ ժամանակ Մյունխենը եղել է ռեալիզմի, պոստիմպրեսիոնիզմի, սիմվոլիզմի ու մոդեռնիզմի եվրոպական նկարչական դպրոցի կենտրոնը։

1914 թվականին՝ Առաջին համաշխարհային պատերազմի սկսելուց հետո, Օսկար Հերմանը վերադարձել է Զագրեբ։ Նա ճանաչվել է զինվորական ծառայության համար մասամբ ոչ պիտանի, սակայն Զագրեբում ծառայել է բանակում 1915 թվականից մինչև 1918 թվականը։ Պատերազմի ավարտից հետո մեկնել է Մյունխեն, որտեղ ապրել է մինչև 1933 թվականը՝ երբեմն վերադառնալով Զագրեբ, այցելելով Բեռլին ու Փարիզ։ Մյունխենում բնակվելու տարիներին պարբերաբար հանրությանն է ներկայացրել իր աշխատանքները ինչպես անհատական, այնպես էլ *Munich Secession Art* ցուցահանդեսներում։ 1933 թվականին Գերմանիայով տարածվող նացիզմի պատճառով վերադարձել է Զագրեբ։

Երկրորդ համաշխարհային պատերազմի տարիներին Օսկար Հերմանն ընդգրկվել է պարտիզանական ջոկատի կազմում, գերի ընկել և տեղավորվել Իտալիայի Կալաբրիա մարզի *Ferramonti di Tarsia* քաղաքում գտնվող ճամբարում, որտեղ գտնվել է 1942 թվականից մինչև 1944 թվականը։ Ազատություն ստանալուց հետո նա միացել է Ֆրանսիայի Կորսիկա կղզու Կոզանո համայնքում գտնվող նկարիչների գաղութին։ 1944 թվականին վերադարձել է Խորվաթիա և կրկին միացել պարտիզաններին։

1945 թվականին՝ պատերազմի ավարտից հետո, սկսել է աշխատել Զագրեբի Ժամանակակից արվեստի պատկերասրահում։ Այդտեղ նա աշխատել է մինչև 1954 թվականին թոշակի անցնելը։ Նույն թվականին նա նախապատրաստել է հետադարձ ցուցահանդես Արվեստների ու արհեստների թանգարանում (): 1971 թվականին Օսկար Հերմանը կազմակերպել է հետադարձ խոշոր ցուցահանդես *Art Pavilion*-ում։ Օսկար Հերմանը եղել է անմարդամոտ նկարիչ, այդ պատճառով էլ նրա աշխատանքները ուշ են ընդունվել ու հասկացվել։

Օսկար Հերմանը մահացել է 1974 թվականի հունվարի 22-ին Զագրեբում։ Թաղվել է Միրոգոյ քաղաքային գերեզմանատանը։

2008 թվականին Խորվաթիայի փոստը թողարկել է Օսկար Հերմանին նվիրված փոստային նամականիշ։

## Ծանոթագրություններ

## Գրականություն
* 

## Արտաքին հղումներ
* OSKAR HERMAN  

Կատեգորիա:Առաջին համաշխարհային պատերազմի մասնակիցներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Խորվաթ նկարիչներ
Կատեգորիա:Մյունխենի գեղարվեստի ակադեմիայի շրջանավարտներ
ՓիքսԱրթ

**ՓիքսԱրթը** լուսանկարների խմբագրիչ է, որը ստեղծել են հայ ծրագրավորողները։ Ծրագիրը իրենից ներկայացնում է խմբագրիչ, նկարչության հավելված և սոցիալական ցանց։ ՓիքսԱրթը օգտվողներին թույլ է տալիս լուսանկարել և խմբագրել նկարները, նկարել շերտերով, կիսվել աշխատանքներով ՓիքսԱրթի համայնքի և այլ սոցիալական ցանցերում ինչպիսիք են Ֆեյսբուք և Ինստագրամ։ Հավելվածը հասանելի է iOS, Անդրոիդ և Windows Mobile սարքերի համար։ Այն նաև հասանելի է Windows 8.1 և բարձր համակարգերով համակարգիչների օգտատերերին։

## Պատմություն
2011 թվականի նոյեմբերին PicsArt-ը մեկնարկել էր Android համակարգով աշխատող սարքերի վրա։ Այն հիմնադրել են Հովհաննես Ավոյանը և Արտավազդ Մեհրաբյանը։

2012 թվական` առաջին տարվա ընթացքում ծրագիրը ներբեռնել են 35 միլիոն անգամ։

2013 թվականի հունվարին թողարկվեց հավելվածի iOS համակարգի տարբերակը iPhone հեռախոսների համար։  Մայիսին թողարկվեց iPad-ի համար։ Հավելվածը ուներ գրեթե 2 միլիոն օրական այցելու, 4 մլն գրանցված օգտատեր հունվար ամսվա ընթացքում։ 2013 թվականի նոյեմբերին, երկու տարի անց դրա մեկնարկից PicsArt-ը հասավ 90 միլիոն ներբեռնումների և գրեթե 25 միլիոն ամսական ակտիվ օգտատերերի։ 2013-ի դեկտեմբերին PicsArt-ը հասանելի դարձավ Windows Phone սարքերի համար։

2014 թվականի հունվարին PicsArt հասանելի դարձավ Windows 8 սարքերի համար։ Մարտին հավելվածը հասավ 100 մլն տեղադրումների Android-ի վրա, 30 միլիոն ակտիվ օգտատեր, 60,000 ամեն օր վերբեռնվող պատկերների, և ունեցավ 11 միլիոն օգտատերերից բաղկացած համայնք։ 2014 թվականի հունիսին PicsArt-ը թողարկվեց բոլոր Windows 8.1 համակարգիչների, սարքերի և թաբլեթերի համար։ Երբ ծրագիրը տոնեց իր եռամյա հոբելյանը այն ուներ 175 մլն շահագործում, ամսական 50 միլիոն օգտատեր և արդեն 18,5 մլն օգտատեր սոցիալական ցանցում։

2015 թվական՝ PicsArt-ը հասավ 65 միլիոն ամսական ակտիվ օգտատերերի և 250 մլն ներբեռնումի։

2016 թվական՝ PicsArt-ը ունի 75 միլիոն ամսական ակտիվ օգտատեր և 300 մլն ներբեռնում։ Ընկերությունը շարունակում է ներկայացնել նոր առանձնահատկություններ, այդ թվում խառնաբնույթ պատկերասրահներ, վերամշակված տեսախցիկ, անհատականացված հնարավորություններ և այլ բարեփոխումներ iOS, Android և Windows սարքերի համար։

## Ծանոթագրություններ

Կատեգորիա:Անդրոիդի ծրագրային ապահովում
Ամերսֆորտ (համակենտրոնացման ճամբար)

**«Ամերսֆորտ ճամբար»** (), համակենտրոնացման ճամբար, որը կառուցվել է Նացիստական Գերմանիայի կողմից բռնազավթված Նիդերլանդների Թագավորության տարածքում 1941 թվականին։ Գտնվում է հոլանդական Ամերսֆորտ քաղաքում։ Մահվան այս ճամբարը գոյությունը պահպանել է մինչև 1945 թվականի ապրիլ ամիսը։ Ամբողջ ընթացքում այստեղ պահվել են 35.000 կալանավորներ և ռազմագերիներ։

## Պատմություն
Երկրորդ համաշխարհային պատերազմի սանձազերծելուց առաջ ապագա համակենտրոնացման ճամբարի տեղում սկսած 1939 թվականից գտնվում էին ռազմաբազաներ, որտեղ կենտրոնացած էր հրետանին։

1941 թվականին ստեղծվում է գերմանական ճամբարը, որտեղ նույն թվականի օգոստոսի 18-ից սկսեցին տեղափոխել առաջին կալանավորներին. դրանք թվով 200 կոմունիստներ էին։ Համակենտրոնացման ճամբարի պարետը օբերշտուրմֆյուրեր Վալտեր Հենրիխն էր։ 1941-ից 1943 թվականներն ընկած ժամանակահատվածում համակենտրոնացման ճամբարում պահվում էին 8800 կալանավորներ, որոնցից 2200-ը արտաքսվեցին Գերմանիա։ Կալանավորներից շուրջ 850-ը հրեաներ էին։ Բացի հրեաներից և կոմունիստներից, Ամերսֆորտում պահվում էին նաև դիմադրության մասնակիցներն ու հարկադիր աշխատանքից խուսափողները։

1943 թվականի մայիսի 17-ից սկսած ճամբարը հանձնվեց տեղական ոստիկանության հսկողությանը։ Ընդհուպ 1945 թվականը ճամբարում կային 26.500 բանտարկյալներ, որոնցից 18.000-ը ուղարկվեցին Արևելք՝ Բուխենվալդ և այլ մահվան ճամբարներ։

Ամերսֆորտ քաղաքի մերձակայքում է գտնվում Լեուզդենի հուշարձան-գերեզմանոցը, որտեղ հուղարկավորված են 865 խորհրդային զինվորներ։ Նրանցից շուրջ 800-ը նահատակվել են համակենտրոնացման ճամբարում, իսկ մնացածի մասունքները բերվել և հողին են հանձնվել հարակից տարածքներից։ Յուրաքանչյուր երրորդ գերեզման անանուն է։

Ամերսֆորտ համակենտրոնացման ճամբարի պայմանները անմարդկային էին, այդ իսկ պատճառով կալանավորների ճնշող մեծամասնությունը մահացավ ամերիկացիների կողմից ճամբարը ազատագրելուց անմիջապես հետո։

1948 թվականին ճամբարի պարետն ու պահակախումբը դատապարտվեցին իրենց կատարած հանցագործությունների պատճառով։

## Պատկերասրահ

Պատկեր:Bevrijding van het concentratiekamp te Amersfoort.jpg|Համակենտրոնացման ճամբարի ազատագրումը
Պատկեր:Restanten lijkhuisje.JPG|Ամերսֆորտի դիահերձարանի ավերակները
Պատկեր:Kamp Amersfoort 04.JPG|«Քարե մարդը» (1953 թվական), Ճամբարի կալանովորների հիշատակն հավերժացնող հուշարձան


## Ծանոթագրություններ

## Արտաքին հղումներ
* Kamp Amersfoort Պաշտոնական կայք
* Lista de 69 judíos que salieron de escondites en los Países Bajos después de la Segunda Guerra Mundial , una persona de la lista provenía de Amersfoort.
* Historia de una locación (''Geschhiedenis van een plek'') , documental de tres horas sobre la historia de Amersfoort que incluye testimonios de ex prisioneros sobre la vida en el campo de concentración.

Կատեգորիա:1941 հիմնադրումներ
Կատեգորիա:1945 կազմալուծումներ
Կատեգորիա:Գերմանիայի պատմություն
Կատեգորիա:Հոլոքոստ
Կատեգորիա:Նացիստական Գերմանիայի համակենտրոնացման ճամբարներ
Կատեգորիա:Նիդերլանդների պատմություն
Հրայր Գրիգորյան

**Հրայր Հաբեթի Գրիգորյան** (), հայ նկարիչ։ ԽՍՀՄ նկարիչների միության անդամ (1974), միջազգային պրոֆեսիոնալ նկարիչների միության անդամ (UNESCO, 1996): Պրոֆեսոր (2000)։

## Կենսագրություն
Հրայր Գրիգորյանը ծնվել է 1940 թվականին Շիրակի մարզի Հոռոմ գյուղում։ Վեց տարեկանից ապրել և ստեղծագործել է Երևանում։ 1963 թվականին ավարտել է Երևանի գեղարվեստի ուսումնարանի գեղանկարչության բաժինը, 1971 թվականին՝ Երևանի գեղարվեստա-թատերական ինստիտուտը։ 1963-1977 թվականներին սովորել է Ռիգայի գեղարվեստի ակադեմիայում։ 1971 թվականից դասավանդում է Երևանի գեղարվեստի ուսումնարանում, 1990 թվականից՝ ամբիոնի վարիչ։ Կտավները բազմաժանր են՝ դիմանկարներ, բնանկարներ, ունի Երևանին նվիրված կտավների շարք։

Աշխատանքները գտնվում են Հայաստանի ազգային պատկերասրահում, Մոսկվայի հեղափոխության թանգարանում։

## Անհատական ցուցահանդեսներ
* Երևան (1976)
* Կահիրե (1985)
* Մոսկվա (1986)
* Ռիգա (1987)
* Ամստերդամ (1993)
* Փարիզ (2002)
* Բոն (2003)

## Ծանոթագրություններ

## Արտաքին հղումներ
*  Հրայր Գրիգորյան, տեսանյութ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ԽՍՀՄ նկարիչների միության անդամներ
Կատեգորիա:Հայ նկարիչներ
Կատեգորիա:Հայ պրոֆեսորներ
Գայանե Հովհաննիսյան (այլ կիրառումներ)

**Գայանե Հովհաննիսյան** անունը կարող է վերաբերել հետևյալ անձանց.

* Գայանե Հարությունի Հովհաննիսյան (1852 - 1900), հայ մանկավարժ։
* Գայանե Ռազմիկի Հովհաննիսյան (1965), հայ լեզվաբան։ Բանասիրական գիտությունների դոկտոր, պրոֆեսոր։
* Գայանե Մեսրոպի Հովհաննիսյան (1953), հայ երգչուհի։ ՀՀ վաստակավոր արտիստ (2011)։
Գայանե Հովհաննիսյան (լեզվաբան)

**Գայանե Ռազմիկի Հովհաննիսյան** (), հայ լեզվաբան։ Բանասիրական գիտությունների դոկտոր (2000), պրոֆեսոր (2005)։

## Կենսագրություն
Գայանե Հովհաննիսյանը ծնվել է 1965 թվականին Երևանում։ 1987 թվականին ավարտել է Երևանի ռուսաց և օտար լեզուների ինստիտուտը։
1993 թվականին ՌԴ ԳԱԱ Լեզվաբանության ինստիտուտում պաշտպանել է թեկնածուական թեզը։ 1993-1996 թվականներին անգլերեն է դասավանդել Մոսկվայի բուհերում, 1996-2001 թվականներին դասավանդել է Երևանի պետական համալսարանի ռոմանագերմանական ֆակուլտետում,  2000 թվականին ՀՀ ԳԱԱ լեզվաբանության ինստիտուտում պաշտպանել է դոկտորական ատենախոսությունը։ 2000-2007 թվականներինեղել է Հայաստանի պետական մանկավարժական համալսարանի ռոմանագերմանական բանասիրության ամբիոնի հիմնադիր-վարիչը, 2000 թվականից դասախոսել է Երևանի պետական լեզվահասարակագիտական համալսարանում։ 2003-2013 թվականներին աշխատել է ՀՀ արդարադատության նախարարության փորձագիտական կենտրոնում որպես փորձագետ-լեզվաբան։
2013-2021 թվականներին դասավանդել է Մասկատի Տեխնոլոգիական համալսարանում, Օման։ 2021 թվականից աշխատում է Բրյուսովի պետական համալսարանում։

2021 թվականից զբաղվում է կիրառական և տեսական թարգմանաբանության հարցերով, մասնավորապես, թարգմանվող տեքստերում մշակութային իմաստաբանական տարրերի պահպանման և թվայնացման խնդիրներով թվային հումանիտար գիտություններում:

Աշխատանքները վերաբերում են կիրառական, կոգնիտիվ (ճանաչողական) լեզվաբանության խնդիրներին, լեզվուսուցման, լեզվական մտածողության և գիտակցության խնդիրներին։ Հեղինակ է մոտ 80 գիտական աշխատության, այդ թվում` մենագրության, բուհական դասագրքերի, ձեռնարկների և հոդվածների` տպագրված ՀՀ֊ում և այլ երկրներում։

## Մրցանակներ
* Խաչատուր Աբովյանի հուշամեդալ, 2004

## Երկեր
* Ժամանակի հոգելեզվաբանական հայեցակարգը (մենագրություն), Երևան Պարույր Սևակ, 2001, 160 էջ։
* Հոգելեզվաբանության ներածություն (բուհական ձեռնարկ) 2003:
* Հոգելեզվաբանություն  (բուհական ձեռնարկ) 2011:

## Ծանոթագրություններ

Կատեգորիա:Հայ լեզվաբաններ
Կատեգորիա:Բանասիրական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊԼՀ շրջանավարտներ
Կատեգորիա:ԵՊՀ դասախոսներ
Գայանե Հովհաննիսյան (երգչուհի)

**Գայանե Մեսրոպի Հովհաննիսյան (Դոնդարովա)** (), հայ երգչուհի։ Հայաստանի վաստակավոր արտիստ (2011), Երևանի Շառլ Ազնավուրի անվան քոլեջի դասախոս։

Դաշնակահար Թոմաս Մադաթովի կինն է։

## Կենսագրություն
Գայանե Հովհաննիսյանը ծնվել է 1953 թվականին Երևանում։ 1969 թվականին ավարտել է Երևանի Խաչատուր Աբովյանի անվան թիվ 58 միջնակարգ դպրոցը։ 1969-1974 թվականներին սովորել է Երևանի Խաչատուր Աբովյանի անվան մանկավարժական ինստիտուտի կուլտուրայի ֆակուլտետի էսթետիկայի բաժնում, միաժամանակ երգել է Ակսել Բակունցի ղեկավարած «Սերպանտին» անսամբլում։ 1974-1987 թվականներին եղել է Կոնստանտին Օրբելյանի ղեկավարած Հայաստանի պետական ջազային նվագախմբի մենակատար, նվագախմբի կազմում հանդես եկել Հայաստանում, ԱՄՆ-ում, Ֆրանսիայում, Պորտուգալիայում, Աֆրիկայում, Լեհաստանում, Գերմանիայում, Նիդերլանդներում և այլուր։ 1987-1990 թվականներին աշխատել է Սիրիայում և Լիբանանում։ 1991 թվականին մենահամերգ է ունեցել Լոնդոնի, 1992 թվականին՝ Կիպրոսի և Ժնևի հայկական համայնքներում։ 1994-1995 թվականներին աշխատել է Մարսելում, 1996-2006 թվականներին ամուսնու հետ աշխատել է Վիեննայի Լ. Կնի անվան ազգային կրկեսում՝ որպես երգչուհի։ 2006 թվականին վերադարձել է Երևան։ Դասավանդում է Հայաստանի Երգի պետական թատրոնում։ 2008 թվականին մասնակցել է Հայաստանի հանրային հեռուստաընկերության «Երկու աստղ» երաժշտական նախագծին։

## Մրցանակներ
* «Երիտասարդ ձայներ» հանրապետական երաժշտական մրցույթի 2-րդ մրցանակ, 1972
* Բեռլինի երիտասարդ կատարողների միջազգային երաժշտական փառատոնի դափնեկիր, 1973
* Մոսկվայի «Տաշիր» հայկական երաժշտական մրցանակաբաշխության մրցանակ, 2010
* ՀՀ վաստակավոր արտիստ, 2011

## Ծանոթագրություններ

## Արտաքին հղումներ
* Գայանե Հովհաննիսյան, «Երևան»
* Бедрос Киркоров и Гаянэ Оганесян "Родина моя"
* Гаяне Оганесян, Верни мне музыку

Կատեգորիա:Հայաստանի վաստակավոր արտիստներ
Կատեգորիա:ՀՊՄՀ շրջանավարտներ
Կատեգորիա:Հայ երգչուհիներ
Կատեգորիա:Հայ մանկավարժներ
NGC 2

**NGC 2**, պարուրաձև գալակտիկա (մորֆոլոգիական տեսակը՝ Sab) Պեգասի համաստեղությունում։

Գալակտիկան հայտնաբերել է իռլանդացի աստղագետ Լոուրենս Փարսոնսը 1873 թվականի օգոստոսի 20-ին՝ 72 դյույմ  աստղադիտակի միջոցով։ Այն նկարագրվել է Նոր ընդհանուր կատալոգում (NGC) որպես «շատ մռայլ, փոքր, NGC 1-ից հարավ»։

[thumb|right|[NGC 1 (վերևում) և NGC 2 պարուրաձև գալակտիկաների տեսողական (ֆիզիկապես կապ չունեցող) զույգը]]
NGC 2-ի տրամագիծը մոտ 115000 լուսային տարի է, սակայն գալակտիկան 3-5 անգամ ավելի պայծառ է, քան Ծիր Կաթինը, քանի որ այն բավականին կոմպակտ է։ Մոտավորապես 1,8 աղեղային րոպե դեպի հյուսիս գտնվում է NGC 1 գալակտիկան։ Գալակտիկաները կազմում են տեսանելի զույգ, սակայն նրանք ֆիզիկապես կապված չեն միմյանց հետ, քանի որ նրանց միջև հեռավորությունը մոտ  է ), գրեթե կեսը, ինչը մեզ բաժանում է NGC 2-ից։ Ավելի մռայլ NGC 2-ը չի նկատվել Հենրիխ դ’Արեստի կողմից, ով հայտնաբերել էր NGC 1-ը 1861 թվականին։ Գալակտիկան փոքր-ինչ երկարաձգված է և ուղղված է հյուսիս-արևմուտքից դեպի հարավ-արևելք, այն կարելի է տեսողականորեն դիտել սիրողական 10 դյույմանոց աստղադիտակներով։

NGC 27-ի և մի քանի այլ գալակտիկաների հետ միասին այն մտնում է գալակտիկաների կուտակման մեջ, որը գտնվում է Պերսևս-Ձկներ գերկուտակումից այն կողմ։

Այս օբյեկտը մտնում է «Նոր ընդհանուր կատալոգի» բնօրինակ հրատարակության մեջ ներառվածների թվում։

## Տես նաև
* Նոր ընդհանուր կատալոգ

## Ծանոթագրություններ

## Արտաքին հղումներ
* Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
* Տեղեկատվություն Նոր ընդհանուր կատալոգի վերանայված տարբերակից
* SIMBAD
* VizieR
* NASA/IPAC Extragalactic Database
* GC-ին նվիրված հրատարակությունների ցանկ 2

Կատեգորիա:Հիմնական գալակտիկաների կատալոգի օբյեկտներ
Կատեգորիա:Սլոանի թվայնացված երկնքի հետազոտության օբյեկտներ
Կատեգորիա:Գալակտիկաներ այբբենական կարգով
0002
Կատեգորիա:Պեգասի համաստեղության գալակտիկաներ
Կատեգորիա:Պարուրաձև գալակտիկաներ
Կատեգորիա:1873 թվականին հայտնաբերված գալակտիկաներ
Կատեգորիա:Նոր ընդհանուր կատալոգի օբյեկտներ
Ֆլոր և Լավր եկեղեցի (Պրոլետարսկ)

**Ֆլոր և Լավր եկեղեցի** (), ուղղափառ տաճար ՌԴ Ռոստովի մարզի Պրոլետարսկ քաղաքում։ Նվիրված է վաղքրիստոնեական նահատակներ Ֆլորին և Լավրին։ Ենթարկվում է Մոսկվայի պատրիարքարանի Ռոստովի և Նովոչերկասկի թեմին։

## Պատմություն
Տաճարի մասին առաջին հիշատակումը թվագրվում է 1879 թվականով, նույն թվականին էլ տաճարը օծվել է։ Տաճարը կառուցվել է միայն մեկ խորանով, որը կոչվել է վաղքրիստոնեական նահատակներ Ֆլորի և Լավրի անունով։

1955 թվականին եկեղեցու շենքը վերակառուցվել է և դարձվել «Միր» կինոթատրոն։ Չնայած եկեղեցու վերակառուցմանը, տեղի քրիստոնեական համայնքը շարունակում էր իր գործունեությունը։ Նրա միջոցներով գնվեց նախկին կազակական խրճիթ, որը հետագայում դարձվեց մատուռ։ Իսկ 1989 թվականին գնված տարածքում սկսվեց նոր տաճարի շինարարությունը, որը շարունակվեց մինչև 1993 թվականը, երբ տաճարն օծվեց Ռոստովի և Նովոչերկասկի մետրոպոլիտ Վլադիմիրի (Սաբոդան) կողմից։ Տաճարին կից բացվել է կիրակնօրյա դպրոց։

Տվյալ պահին հին տաճարը ճանաչվել է մշակութային ժառանգության տարածաշրջանային նշանակության օբյեկտ, և աշխատանքներ են վարվում այն վերականգնելու ուղղությամբ։

## Տաճարի սրբություններ
Տաճարի տարածքում գտնվում են մի քանի սրբություններ. Բառնաբաս առաքյալ սրբապատկերը, «Պատվելի Հոբ Պոչաևյան» սրբապատկերը,  «Մոսկվայի և համայն Ռուսաստանի պատրիարք Սրբազան Տիխոն» սրբապատկերը, «Երանելի Պողոս Տագանրոգցի» սրբապատկերը։

## Ծանոթագրություններ

Կատեգորիա:Ռոստովի մարզի եկեղեցիներ
NGC 3

**NGC 3**(այլ նշանակումներ՝ **UGC 58**, **MCG 1-1-37**, **ZWG 408.35**, **Ark 1**, **IRAS00047+0801**, **PGC 565**), ոսպնյակաձև գալակտիկա (S0) Ձկների համաստեղությունում։ Գտնվում է մոտավորապես 180 միլիոն լուսային տարի հեռավորության վրա։ Գալակտիկան հայտնաբերել է գերմանացի աստղագետ Ալբերտ Մարթը 1864 թվականի նոյեմբերի 29-ին։ Նա օգտագործել է Ուիլյամ Լասելի 48 դյույմանոց (122 սմ) արտացոլող աստղադիտակը Մալթա կղզում։

Նրա տրամագիծը գնահատվում է ։ Միևնույն ժամանակ, գալակտիկան ունի մակերևույթի համեմատաբար բարձր պայծառություն և ներառված է (1-ին համարով) Առաքելյանի մակերևույթի բարձր պայծառությամբ գալակտիկաների կատալոգում, որտեղ այն նկարագրված է որպես «էլիպսաձև կարմիր օբյեկտ, հնարավոր է ոսպնյակաձև գալակտիկա»։

1888 թվականին Ջոն Դրեյերը այն ներառում է Նոր ընդհանուր կատալոգում (NGC) *NGC 3* անվան տակ՝ նկարագրելով այն որպես «մռայլ, շատ փոքր, կլոր, գրեթե աստղանման» միգամածություն։

Կատարվել է գալակտիկայի սկավառակի մանրամասն ֆոտոմետրիա չորս օպտիկական սպեկտրային տիրույթում, պարզվել է, որ գալակտիկայի սկավառակը սիմետրիկ է բոլոր տիրույթներում, նրա թեքությունը դեպի տեսադաշտը կազմում է 60°։ Սկավառակի տրամագիծը մոտ 40 աղեղային վայրկյան է, գալակտիկայի էլիպտիկությունը () կենտրոնում հասնում է 0,55-ի, 17 աղեղ վայրկյանի շառավղից դուրս՝ 0,34։ Ուռուցիկությունը շրջապատված է թույլ օղակով, որի ճառագայթային լուսաչափական պրոֆիլը ներկայացնում է Ֆրիմանի II տիպը։

Այս օբյեկտը մտնում է «Նոր ընդհանուր կատալոգի» բնօրինակ հրատարակության մեջ ներառվածների թվում։

## Տես նաև
* Նոր ընդհանուր կատալոգ

## Ծանոթագրություններ

## Արտաքին հղումներ
* Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
* Տեղեկատվություն Նոր ընդհանուր կատալոգի վերանայված տարբերակից
* SIMBAD
* VizieR
* NASA/IPAC Extragalactic Database
* GC-ին նվիրված հրատարակությունների ցանկ 3

Կատեգորիա:Նոր ընդհանուր կատալոգի օբյեկտներ
0003
Կատեգորիա:IRAS կատալոգի օբյեկտներ
Կատեգորիա:Հիմնական գալակտիկաների կատալոգի օբյեկտներ
Կատեգորիա:Ձկներ (համաստեղություն)
Կատեգորիա:Գալակտիկաներ այբբենական կարգով
Կատեգորիա:Ձկների համաստեղության գալակտիկաներ
Կատեգորիա:Ոսպնյակաձև գալակտիկաներ
Կատեգորիա:1864 թվականին հայտնաբերված գալակտիկաներ
Ազատ դեմոկրատներ (Հայաստան)

**Ազատ դեմոկրտաներ**, գործող քաղաքական կուսակցություն Հայաստանում։ Կուսակցության նախագահը Խաչատուր Քոքոբելյանն է։

## Պատմություն
«Ազատ Դեմոկրատներ» կուսակցության հիմնադիր համագումարը կայացել է 2011 թվականի մայիսի 21-ին։

## Հայացքներ
## Մասնակցությունը խորհրդարանական ընտրություններին
### 2012
«Ազատ դեմոկրատներ» կուսակցությունը դաշինք կազմելով Ժառանգություն կուսակցության հետ՝ մասնակցեց 2012թ ՀՀ Ազգային Ժողովի ընտրություններին։ Ընտրությունների արդյունքում «Ազատ դեմոկրատներ» կուսակցության նախագահ Խաչատուր Քոքոբելյանը և կուսակցության անդամ Ալեքսանդր Արզումանյանը ընտրվեցին ՀՀ ԱԺ պատգամավորներ։

### 2017
Կուսակցությունը սեփական ցուցակով մասնակցության հայտ է ներկայացրել 2017 թվականի Հայաստանի խորհրդարանական ընտրություններին։ Ընտրություններին կուսակցության ցուցակը գլխավորում է Խաչատուր Քոքոբելյանը, իսկ վարչապետի թեկնածուն Հրանտ Բագրատյանն է, որը երկրորդն է ցուցակում։ Կուսակցության համամասնական ցուցակի երրորդ տեղում Ստյոպա Սաֆարյանն է, չորրորդը Անահիտ Բախշյանը։

Ընտրությունների արդյունքում կուսակցությունը չհաղթահարեց նվազագույն շեմը՝ ստացանալով 14'740 ձայն, կամ ընդհանուր քվեների 0,94%-ը։

### 2018
ԱԴԿ֊ն Հայաստանի 2018 թվականի խորհրդարանական ընտրություններին կմասնակցի «Մենք» դաշինքով։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2011 հիմնադրումներ Հայաստանում
Կատեգորիա:2011 հիմնադրված կուսակցություններ
Կատեգորիա:Հայաստանի խորհրդարանական ընտրություններ 2017
Կատեգորիա:Հայաստանի կուսակցություններ
Կինոնովել

** Կինոնովել **,  խաղարկային ֆիլմի ժանր, որտեղ պատկերվում է մեկ կամ խիստ սակավաթիվ հերոսների կյանքի մեկ կամ մի քանի իրադարձություն։ Այն էպիկական պատումի փոքր ձևն է։

## Պատմություն
Իտալացի ռեժիսոր Նաննի Լոյի «Պատրաստված է Իտալիայում» ֆիլմում հաշվվում է մինչև 35 նովել, ընդ որում՝ մի քանիսը շատ կարճ։ Լոյը ցուցադրում է մեզ քաղաքացիների ու գեղջուկների, հավատացյալների ու ոչ հավատացյալների, ընտանիքավոր մարդկանց ու ամուրիների, երեխաների, ծերուկների, կանանց։ Առանձին փոքրիկ դրվագները, անգամ առավել խոշոր նովելները գեթ քիչ թե շատ ավարտուն ստեղծագործության տպավորություն իսկ չեն թողնում, ասես կյանքի էջեր լինեն, որ ի մի բերվելով, ստեղծում են 60-ականների իտալական իրականության ամբողջական պատկերը։ Նմանատիպ կոմպոզիցիայով է նկարահանված նաև  «Իսկական թբիլիսցին և ուրիշները» վրացական ֆիլմը։
Առանձին պատմվածքներից ֆիլմ կազմելու մեկ այլ սկզբունք է առաջադրել Վ. Շուկշինը, որի մեջ միավորվել էին արձակագրի, ռեժիսորի ու դերասանի անզուգական ընդունակություններ։ Նրա անդրանիկ ֆիլմի՝ «Ապրում է այսպիսի մի տղա», հիմքում ընկած է վաղ շրջանի պատմվածաշարը, ուր գործում են տարբեր հերոսներ։ Սցենարում այդ պատմվածքները դարձել են վիպակ՝ մեկ գլխավոր հերոսով։
Մեկ այլ «Տարօրինակ մարդիկ» ֆիլմում, Շուկշինն արդեն պարզապես միակցում է երեք պատմվածք՝ «Տարօրինակը», «Ճակատագրական կրակոցը». «Մտորումները», ստեղծելով ֆիլմ-ժողովածու։

### Ֆիլմեր կինոնովել ժանրով
Եռանկյունի - Հ. Մալյան

Անդրեյ Ռուբլյով- Ա. Տարկովսկի

## Աղբյուրներ

Կատեգորիա:Կինոյի ժանրեր
Խուշուշ Բագրատունի

**Խուշուշ Բագրատունի** կամ **Խուշուշ խաթուն**, (ծննդյան թվականն անհայտ - 1025), Անիի թագավոր Գագիկ Ա-ի դուստրը, Վասպուրականի թագավոր Սենեքերիմ-Հովհաննես Արծրունու (1003-1021) կինը, Սեբաստիայի իշխաններ՝ Դավիթ Արծրունու, Ատոմ Արծրունու, Աբուսահլ Արծրունու և վրաց թագուհի Մարիամ Արծրունու մայրը։

Խուշուշ թագուհին Վասպուրականում Սենեքերիմ-Հովհաննեսի հետ ծավալել է շինարարական մեծ աշխատանք (հատկապես Վարագավանքում և Աղթամարում), հովանավորել գիտությունն ու արվեստը։ Սենեքերիմ-Հովհաննեսի կտակի համաձայն՝ ամուսնու հետ թաղվել է Վարագի Սուրբ Նշան վանքում։ 981 թվականին Վարագա Սուրբ Նշան Վանքի Սուրբ Սոփիա եկեղեցու արևմտյան պատի վրա թողել է մի արձանագրություն։

## Աղբյուրներ
* Հայոց անձնանունների բառարան, Հրաչյա Աճառյան, 1942, էջ 1221

Կատեգորիա:Վասպուրականի թագուհիներ
Կատեգորիա:Բագրատունիներ
Ռոզալին Սասմեն Յալոու

**Ռոզալին Սասմեն Յալոու** (, ), ամերիկացի կենսաֆիզիկոս։ Պեպտիդային հորմոնների բացահայտման ռադիոիմունոլոգիական մեթոդների զարգացման համար 1977 թվականին արժանացել է Նոբելյան մրցանակի։ Արվեստների և գիտությունների ամերիկյան ակադեմիայի անդամ (1978)։

## Կենսագրություն
Ռոզալին Սասմեն Յալոուն ծնվել է 1921 թվականի հուլիսի 19-ին Նյու Յորքում`  հրեա ներգաղթյալներ Սիմոն Սասմենի և Կլարա Ցիպպերի ընտանիքում, ովքեր աշխատում էին փաթեթավորման առևտրի բնագավառում։ 1941 թվականին ավարտել է Հանթեր քոլեջը, որտեղ Ռոզալինի մոտ հետաքրքրություն է ձևավորվել ֆիզիկայի նկատմամբ։ Ռոզալին գիտեր, որ ոչ մի ինստիտուտ կնոջը չի ընդունի, և նա որպես մեքենագրուհի աշխատանքի է անցնում Կոլումբիայի համալսարանում, այնուհետև ստանձնում է քարտուղարի պաշտոն։ Սակայն նույն տարում Ուրբանա-Շամպեյնի Իլինոյսի համալսարանից հրավեր է ստանում,  ինչը պայմանավորված էր պատերազմի պատճառով տղամարդկանց պակասով։ 1943 թվականին Ռոզալին ամուսնացել է Ահարոն Յալոուի հետ։ 1945 թվականին Ռոզալին Սասմեն Յալոուն միջուկային ֆիզիկայի բնագավառում դարձել է գիտությունների դոկտոր։

Ատենախոսությունը պաշտպանելուց հետո աշխատել է Բրոնքսի հիվանդանոցի վետերանների գործերով վարչությունում, որտեղ Սողոմոն Բերսոնի հետ համատեղ մասնակցել է արյան կենսաբանական բաղադրիչների ռադիոիզոտոպային մեթոդի մշակմանը։ Սկզբում նրանք մշակել են մարդկային պլազմայում չափազանց զգայուն ինսուլինի հայտնաբերման մեթոդը։ Մշակված ռադիո իմմունոլոգիական մեթոդը լայն կիարռում է գտել արյան մանր այլ բաղադրիչների հետ, ինչպիսիք են  հորմոնները, վիտամինները, ֆերմենտները, որոնք նախօրոք չեն չափվել արյան ցածր խտության պատճառով։

Չնայած գիտական աշխատանքի մեծ մասը Յալոուն իրականացրել է Սողոմոն Բերսոնի հետ, Բերսոնը մահացել է մինչև Նոբելյան մրցանակ ստանալը։

Մահացել է 2011 թվականի մայիսի 30-ին Նյու Յորքում։

## Պարգևներ
* Գայրդների հիմնադրամի միջազգային մրցանակ, 1971 
* Դիքսոնի մրցանակ, 1972 
* Ամերիկյան բժշկական ասոցիացիայի մրցանակ, 1975 
* Հիմնահենքային բժշկական հետազոտության համար Ալբերտ Լասկերի մրցանակ, 1976 
* Բժշկության կամ ֆիզիոլոգիայի Նոբելյան մրցանակ, 1977 թվական (Սողոմոն Բերսոնը մահացել է 1972 թվականին և չի կարողացել կիսել մրցանակը)
* ԱՄՆ ազգային գիտական մեդալ, 1988

## Տես նաև
* Նոբելյան մրցանակ
* Բժշկության կամ ֆիզիոլոգիայի Նոբելյան մրցանակի դափնեկիրների ցանկ
* Ռադիոիմմունային անալիզ

## Ծանոթագրություններ

## Արտաքին հղումներ
* Ռոզալին Սասմեն Յալոուի կենսագրությունը «Գիտություն և տեխնիկա» էլեկտրոնային գրադարանի կայքում 
* Ռոզալին Յալոուի ինքնակենսագրությունը Նոբելյան կոմիտեի կայքում 

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի բժշկուհիներ
Կատեգորիա:Ամերիկացի գիտնականներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի ֆիզիկոսներ
Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Կատեգորիա:Կին գյուտարարներ
Կատեգորիա:Հրեա կին գիտնականներ
Կատեգորիա:Հրեա նոբելյան մրցանակակիրներ
Կատեգորիա:Նյու Յորքի համալսարանի շրջանավարտներ
Կատեգորիա:Նոբելյան մրցանակի դափնեկիրներ
Կատեգորիա:Նոբելյան մրցանակի կին դափնեկիրներ
Կատեգորիա:Ֆիզիկոսներ այբբենական կարգով